[pic] | EVROPSKA KOMISIJA |

Bruselj, 17.12.2009

COM(2009)707 konč.

2009/0191 (NLE)

Predlog

SKLEP SVETA

o sklenitvi Sporazuma med Evropsko unijo ter Republiko Islandijo in Kraljevino Norveško o uporabi nekaterih določb Sklepa Sveta 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnemu kriminalu, in Sklepa Sveta 2008/616/PNZ o izvajanju Sklepa 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnemu kriminalu, ter priloge k temu sklepu

OBRAZLOŽITVENI MEMORANDUM

- Svet za pravosodje in notranje zadeve je 21. septembra 2009 pooblastil predsedstvo Sveta Evropske unije za podpis sporazuma med Evropsko unijo ter Republiko Islandijo in Kraljevino Norveško o uporabi nekaterih določb Sklepa Sveta 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnemu kriminalu, in Sklepa Sveta 2008/616/PNZ o izvajanju Sklepa 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnemu kriminalu, ter priloge k temu sklepu. Zadnja pogodbenica, Islandija, je Sporazum podpisala 30. novembra 2009 in od tega datuma dalje je nekaj določb v začasni uporabi.

- Namen Sporazuma je Islandiji in Norveški omogočiti, da se državam članicam EU pridružita pri izmenjavi podatkov o DNK, prstnih odtisih, podatkov iz registrov vozil, izmenjavi podatkov v zvezi s pomembnejšimi dogodki s čezmejno razsežnostjo in zagotavljanju informacij za preprečevanje terorističnih dejanj. Takšne izmenjave se opravljajo na podlagi tako imenovanega sklepa k Prümski pogodbi (Sklep Sveta 2008/615/PNZ) in izvedbenega sklepa (Sklep Sveta 2008/616/PNZ). Cilj teh sklepov je izboljšati izmenjavo nekaterih vrst podatkov med organi, pristojnimi za preprečevanje kaznivih dejanj in boj proti njim.

****

- Evropska unija podpira Islandijo in Norveško pri njunih prizadevanjih v zvezi z bojem proti terorizmu in drugemu čezmejnemu kriminalu ter njunim preprečevanjem ob spoštovanju temeljnih pravic, zlasti varstva osebnih podatkov. Cilj Sporazuma med Evropsko unijo ter Republiko Islandijo in Kraljevino Norveško o uporabi nekaterih določb Sklepa Sveta 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnemu kriminalu, in Sklepa Sveta 2008/616/PNZ o izvajanju Sklepa 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnemu kriminalu, ter priloge k temu sklepu, je zagotoviti polno spoštovanje temeljnih pravic iz člena 6 Pogodbe o Evropski uniji ter načel sorazmernosti in nujnosti v zvezi s pravico do spoštovanja zasebnega in družinskega življenja ter z varstvom osebnih podatkov, kot določata člena 7 in 8 Listine Evropske unije o temeljnih pravicah.

- Člen 218(6)(a) Pogodbe o delovanju Evropske unije določa, da pri sporazumih na področjih, za katera velja redni zakonodajni postopek, Svet sprejme sklep o sklenitvi sporazuma po odobritvi Evropskega parlamenta.

****

- Komisija zato priporoča, naj Svet po odobritvi Evropskega parlamenta sprejme sklep o sklenitvi Sporazuma med Evropsko unijo ter Republiko Islandijo in Kraljevino Norveško o uporabi nekaterih določb Sklepa Sveta 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnemu kriminalu, in Sklepa Sveta 2008/616/PNZ o izvajanju Sklepa 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnemu kriminalu, ter priloge k temu sklepu.

2009/0191 (NLE)

Predlog

SKLEP SVETA

o sklenitvi Sporazuma med Evropsko unijo ter Republiko Islandijo in Kraljevino Norveško o uporabi nekaterih določb Sklepa Sveta 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnemu kriminalu, in Sklepa Sveta 2008/616/PNZ o izvajanju Sklepa 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnemu kriminalu, ter priloge k temu sklepu

SVET EVROPSKE UNIJE JE –

ob upoštevanju Pogodbe o delovanju Evropske unije ter zlasti člena 82(1)(d) in člena 87(2)(a), v povezavi s členom 218(6)(a) Pogodbe,

ob upoštevanju predloga Evropske komisije,

ob upoštevanju odobritve Evropskega parlamenta[1],

ob upoštevanju naslednjega:

1. Svet je 24. oktobra 2008 pooblastil predsedstvo Sveta, ki mu pomaga Komisija, da začne pogajanja o Sporazumu med Evropsko unijo ter Republiko Islandijo in Kraljevino Norveško o uporabi nekaterih določb Sklepa Sveta 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnemu kriminalu, in Sklepa Sveta 2008/616/PNZ o izvajanju Sklepa 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnemu kriminalu, ter priloge k temu sklepu.

2. V skladu s Sklepom Sveta 2009/XXX/PNZ z dne 21. septembra 2009[2] je bil Sporazum, s pridržkom njegove poznejše sklenitve, podpisan 30. novembra 2009.

3. V skladu s členom 8 Sporazuma se nekatere njegove določbe uporabljajo začasno, od datuma njegovega podpisa dalje.

4. Sporazum še ni bil sklenjen. Lizbonska pogodba je začela veljati 1. decembra 2009, zato postopke, ki jih mora s tem v zvezi opraviti Evropska unija, ureja člen 218 Pogodbe o delovanju Evropske unije.

5. Sporazum je treba skleniti.

6. [V skladu s členom 3 Protokola o stališču Združenega kraljestva in Irske glede območja svobode, varnosti in pravice, ki je priložen k Pogodbi o Evropski uniji in Pogodbi o delovanju Evropske unije, Združeno kraljestvo in Irska sodelujeta pri sprejetju tega sklepa.]

7. V skladu s členoma 1 in 2 Protokola o stališču Danske, ki je priložen k Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, zato Sporazum zanjo ni zavezujoč niti se v njej ne uporablja –

SPREJEL NASLEDNJI SKLEP:

Člen 1

Sporazum med Evropsko unijo ter Republiko Islandijo in Kraljevino Norveško o uporabi nekaterih določb Sklepa Sveta 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnemu kriminalu, in Sklepa Sveta 2008/616/PNZ o izvajanju Sklepa 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnemu kriminalu, ter priloge k temu sklepu je s tem sklenjen.

Besedilo Sporazuma je priloženo temu sklepu.

Člen 2

Predsednik Sveta imenuje osebo, pristojno, da v imenu Evropske unije deponira listino o odobritvi iz člena 8(1) Sporazuma, s čimer bo izraženo soglasje Evropske unije, da jo ta sporazum zavezuje.

Člen 3

Ta sklep začne veljati na dan sprejetja. Objavi se v Uradnem listu Evropske unije .

Datum začetka veljavnosti Sporazuma se objavi v Uradnem listu Evropske unije .

V Bruslju, 17.12.2009.

Za Svet

Jacques BARROT Član Komisije

PRILOGA

.

[1] UL C , , str. .

[2] Še ni objavljen.